NORAKSTS

|  |  |
| --- | --- |
| 20.12.2012. | Nr.17/14 |

**PROJEKTA IESNIEGUMA „JĀŅA KOLEKTORA REKONSTRUKCIJA PLŪDU DRAUDU NOVĒRŠANAI UN SAMAZINĀŠANAI JELGAVĀ” IESNIEGŠANA**

(ziņo I.Škutāne)

**Atklāti balsojot ar 13 balsīm PAR –** A.Rāviņš, A.Garančs, M.Buškevics, V.Ļevčenoks, D.Olte, A.Ķipurs, A.Rublis, L.Gineite, A.Eihvalds, A.Ļitvinovs,S.Šalājevs,M.Galkins, S.Ņevoļskis, **PRET –** nav**, ATTURAS** – nav,

Saskaņā ar likuma „Par pašvaldībām” 15.panta pirmās daļas 2.punktu, Latvijas Republikas Vides aizsardzības un reģionālās attīstības ministrijas izsludināto Eiropas Reģionālās attīstības fonda finansēto projektu atklāto konkursu „Hidrotehnisko būvju rekonstrukcija plūdu draudu risku novēršanai un samazināšanai” un Jelgavas pilsētas integrētas attīstības programmā 2007.–2013.gadam apstiprināto Investīciju plānu,

**JELGAVAS PILSĒTAS DOME NOLEMJ:**

1. Iesniegt Latvijas Republikas Vides aizsardzības un reģionālās attīstības ministrijas izsludinātajā Eiropas Reģionālās attīstības fonda finansēto projektu atklātajā konkursā projekta iesniegumu „Jāņa kolektora rekonstrukcija plūdu draudu novēršanai un samazināšanai Jelgavā” (turpmāk – projekts), kura kopējās izmaksas ir Ls 1 019 466.68, tai skaitā Eiropas Reģionālā attīstības fonda finansējums – Ls 912 422.68 (89,50%), Jelgavas pilsētas pašvaldības līdzfinansējums – Ls 107 044.00 (10,5%).
2. Projekta apstiprināšanas gadījumā Finanšu nodaļai iekļaut projekta ieviešanai nepieciešamo priekšfinansējumu Ls 101 946.67 (10% no projekta kopējās summas) un pašvaldības līdzfinansējumu Ls 107 044.00 (10,5% no projekta kopējās summas) pašvaldības 2014.gada budžetā.
3. Pilnvarot pašvaldības izpilddirektoru parakstīt visus ar projekta iesniegšanu un ieviešanu saistītos dokumentus, t.sk. projekta līgumu, kā arī veikt visas nepieciešamās darbības projekta izstrādei, iesniegšanai un ieviešanai.

Domes priekšsēdētājs (paraksts) A.Rāviņš

NORAKSTS PAREIZS

Kancelejas vadītāja S.Ozoliņa

Jelgavā 2012.gada 20.decembrī